
Sajtóhír

Jóváhagyásra került a Kisprojekt Alap Pályázati felhívása 
Közzététel ideje: 2026. szeptember 1. / Azonnali közzétételre

Sajtókapcsolat: Vasi Emma, director@rdvegtc.eu  

A Rába-Duna-Vág Korlátolt Felelősségű Európai Területi Társulás Kisprojekt Alap Monitoring Bizottsága elfogadta a Kisprojekt Alap meghirdetésre kerülő Pályázati felhívásának dokumentumait, és így a Felhívás - a keleti programterülettel megegyezően- 2026. szeptember 1-én meghirdetésre kerül. 
A Kisprojekt Alap az Interreg Magyarország-Szlovákia Program 3. prioritási tengelyének „PA3-Intézményi együttműködések” keretében valósul meg. Az „3.2 – A kölcsönös bizalom megteremtése” intézkedés a pályázásra jogosult nyugati programterület 7 régiójából (Magyarországon: Budapest főváros, Pest, Komárom-Esztergom és Győr-Moson-Sopron vármegyék, Szlovákiában: a Pozsonyi, Nagyszombati és a Nyitrai kerület) a helyi vagy regionális  önkormányzatok, helyi önkormányzat tulajdonában lévő vagy általa fenntartott közintézmények, valamint az önkormányzatot képviselő civil és nonprofit szervezetek határon átnyúló rendezvényeinek megvalósítását kívánja támogatni. A pályázónak és a külföldi partnereknek a programterületen kell bejegyzett székhellyel rendelkezniük; a határon átnyúló partnerséget a nyugati és a keleti programterület bármely régiójában bejegyzett partnerek hozhatják létre.

A jelenlegi felhívás az előző felhívások során szerzett tapasztalatokra és megfogalmazott igényekre épül.
A felhívás 1. fordulója alkalmával 1.500.000 euró kerül kiosztásra az Európai Regionális Fejlesztési Alap támogatásával. A pályázók 8 455 eurótól 33 830 euróig terjedő támogatásra nyújthatnak be pályázati kérelmet.
A Kisprojekt Alap célja a határ két oldalán működő helyi önkormányzatok, civil és nonprofit szervezetek együttműködésének támogatása, a határtérségben élő állampolgárok közötti személyes találkozások és eszmecserék előmozdítása, illetve az európai identitás és összetartozás érzésének megerősítése.
A KPA támogatja a közös város- és falunapok, közös történelmi emléknapok, hagyományőrző napok, Európai Együttműködés Napjához kapcsolódó rendezvények megvalósítását, amelyek lehetővé teszik a határ két oldalán működő szervezetek képviselőinek és tagjainak partnerségi kapcsolataik erősítését és fenntartását.
A Pályázati felhívás az Interreg HUSK Kisprojekt Alap nyugati programterületének weboldalán (www.spf-west.eu) lesz elérhető, bővebb tájékoztatást az Információs napokon kaphatnak az érdeklődők.
A HUSK/SPF/2601 Pályázati felhíváshoz a Rába-Duna-Vág ETT hat időpontban és helyszínen tart információs napot, amelyre szeretettel várja az érdeklődőket:
2026. szeptember 18. 10:00 
Budapest 

2026. szeptember 21. 10:00 
Győr 
2026. szeptember 22. 10:00 
Pozsony 

2026. szeptember 23. 10:00 
Tatabánya 

2026. szeptember 24. 10:00
Dunaszerdahely
2026. szeptember 25. 10:00
Szentpéter. 
A sajtóközlemény tartalma nem feltétlenül tükrözi az Európai Unió hivatalos álláspontját.
További információkért forduljon:
Vasi Emma, igazgató 

E-mail: director@rdvegtc.eu  

Tel.: 00421 905 335074 

Web: www.spf-west.eu 

